CELEX: 62009TN0157
Language: lv
Date: 2009-04-20 00:00:00
Title: lieta T-157/09 P: Apelācijas sūdzība, ko par Civildienesta tiesas 2009. gada 18. februāra rīkojumu lietā F-42/08 Marcuccio/Komisija 2009. gada 20. aprīlī iesniedzis Luigi Marcuccio

20.6.2009   
            
            
               LV
            
            
               Eiropas Savienības Oficiālais Vēstnesis
            
            
               C 141/55
            
         Apelācijas sūdzība, ko par Civildienesta tiesas 2009. gada 18. februāra rīkojumu lietā F-42/08 Marcuccio/Komisija 2009. gada 20. aprīlī iesniedzis Luigi Marcuccio
   (lieta T-157/09 P)
   2009/C 141/112
   Tiesvedības valoda — itāļu
   
      Lietas dalībnieki
   
   
      Apelācijas sūdzības iesniedzējs: Luigi Marcuccio, Tricase (Itālija) (pārstāvis — G. Cipressa, advokāts)
   
      Cits lietas dalībnieks: Eiropas Kopienu Komisija
   
      Apelācijas sūdzības iesniedzēja prasījumi:
   
   
               —
            
            
               atcelt pilnībā un bez izņēmumiem Civildienesta tiesas pirmās palātas 2009. gada 18. februāra rīkojuma lietā F-42/08 Marcuccio/Komisija (turpmāk tekstā — “minētā lieta”);
            
         
               —
            
            
               atzīt, ka prasība pirmajā instancē, attiecībā uz kuru tika izdots apstrīdētais rīkojums, ir pilnībā pieņemama, un turklāt
            
         pamatā:
   
               —
            
            
               apmierināt pilnībā un bez izņēmumiem prasītāja lūgumu, kas ir ietverts viņa prasībā pirmajā instancē, kuru jāuzskata par tādu, kas ir pilnībā atkārtota juridisko seku nozīmē;
            
         
               —
            
            
               piespriest atbildētājai kompensēt par labu apelācijas sūdzības iesniedzējam visus tiesāšanās izdevumus, kas tam radušiem un kas attiecas gan uz procesu pirmajā instancē, gan uz procesu šajā apelācijas stadijā; vai
            
         pakārtoti,
   
               —
            
            
               nosūtīt minēto lietu Civildienesta tiesai atkārtotai izskatīšanai citā sastāvā.
            
         
      Pamati un galvenie argumenti
   
   Šī apelācijas sūdzība ir par Civildienesta tiesas 2009. gada 18. februāra rīkojumu, ar kuru kā acīmredzami nepieņemama tika noraidīta apelācijas sūdzības iesniedzēja celtā prasība atlīdzināt iespējamos zaudējumus, kas viņam nodarīti tāpēc, ka Komisija viņam nosūtīja paziņojumu uz tādu faksa numuru, kurš viņam nebija pieejams.
   Savu prasījumu pamatojumam apelācijas sūdzības iesniedzējs norāda pilnīgu pamatojuma neesamību attiecībā uz:
   
               —
            
            
               prasības atlīdzināt zaudējumus nepieņemamību;
            
         
               —
            
            
               prasījumu, ar kuriem tika lūgts cita starpā, lai Civildienesta tiesa “pārbauda radīto zaudējumu izraisītāja fakta likumīgumu”, nepieņamamību;
            
         
               —
            
            
               iebildumu raksta iesniegšanas datumu; par šo punktu tiek norādīts procesuāls pārkāpums, kas ir būtiski nelabvēlīgs apelācijas sūdzības iesniedzēja interesēm, jo nav izpildīts pienākums neņemt vērā iebildumu rakstu, kas ir iesniegts ar nokavējumu.
            
         Apelācijas sūdzības iesniedzējs norāda arī uz lietas taisnīgas izskatīšanas normu pārkāpumu, Eiropas Cilvēktiesību konvencijas 6. panta un Eiropas Savienības pamattiesību hartas 47. panta pārkāpumu.